Anita Terpstra – Dierbaar – Marco’s Domein
Tags: 2011Anita TerpstraBoekBoekenDierbaarFantasyLiterairLiteraire ThrillerLiteratuurThriller
Volgend verhaal Statistieken F1 Singapore 2014
Vorig verhaal Suzanne Vermeer – Winterberg Munisipaliteite onder administrasie ‘vaar selfs vrotter’ | Netwerk24
Bruce Gordon, eienaar van die ikoniese Kaapstadse kroeg Jo’burg Bar, vertel aan Murray La Vita dié kroeg, waar mense soos Madonna en Leonardo DiCaprio rinkink het, het nie die pandemie oorleef nie en sy kosbare kuns word opgeveil.
Munisipaliteite onder administrasie ‘vaar selfs vrotter’
Deur Marietjie Gericke 26 November 2019 12:10
Vrystaatse munisipaliteite wat onder administrasie geplaas is, “is nou selfs slegter daaraan toe”.
Dévar Smit, VF Plus-LPW, sê in ’n verklaring ingrypings by munisipaliteite kragtens art. 139 van die Grondwet “is nie ’n werkbare oplossing vir mislukte munisipaliteite nie”. ANC-beheerde munisipaliteite “het nie die wil of die vermoë om die situasie om te keer nie”.
“Die enigste oplossing is om die munisipaliteite te verdeel in kleiner, meer vaartbelynde munisipaliteite wat nader aan die gemeenskappe diensbaar kan wees.”
Die munisipaliteite is Mafube (Frankfort, Villiers, Cornelia en Tweeling), Masilonyana (Winburg, Brandfort en Theunissen) en Maluti-a-Phofung (Harrismith, Kestell en Qwaqwa).
Stand van sake
Weens ongefinansierde begrotings bestaan die moontlikheid dat die nasionale tesourie Maluti-a-Phofung en Masilonyana se gelykeberegtigingstoelae vir die volgende kwartaal kan weerhou.
Swak bestuur by Maluti-a-Phofung het veroorsaak dat meer as die helfte van die enorme R4,5 miljard-skuld aan Eskom boetes en rente behels.
“ ’n Voortdurende magstryd tussen die topbestuur en die administrateur van Mafube veroorsaak dat inwoners ly,” sê Smit.
“Mokhele Notsi, administrateur, het aangedui dat die werkverhouding versuur het sedert die munisipaliteit twee jaar gelede onder administrasie geplaas is.”
Smit sê die Mafube-munisipaliteit is lank reeds nie meer ’n lopende saak nie. Sedert die art. 139-ingryping het sake nie verbeter nie, maar in der waarheid verder agteruit geboer. Dienslewering is tot stilstand geruk en het nog nie hervat nie omdat die munisipaliteit nie voertuie of toerusting het nie. Die munisipaliteit se bankrekening is gevries en salarisse word gereeld nie betyds betaal nie. Die derdepartybetalings is ook nie op datum nie.
“Salarisse beloop meer as die munisipaliteit se gelykeberegtigingsbedrag. Teen 104% van die toelaebedrag is daar geen ruimte vir die betaal van agterstallige skuld nie.”
Leona Kleynhans, DA-LPW, sê by navraag sy stem saam dat al die Vrystaatse munisipaliteite wat onder administrasie geplaas is nou slegter daaraan toe is.
Masilonyana is intussen uit administrasie gehaal, “hoewel sy syfers ’n riller is en hy swakker daaraan toe is as voor administrasie”.
Maluti-a-Phofung was vir 18 maande onder provinsiale administrasie, maar is nou onder gesamentlike administrasie van die provinsiale en nasionale regering.
“Dit lyk sover positief, maar ons sal moet kyk wat gebeur,” sê Kleynhans.
LUR ‘gee nie antwoorde’
Dié munisipaliteite sou die afgelope twee weke voor die Vrystaatse wetgewer se komitee vir finansies en openbare rekeninge verskyn het, maar hul verskyning is voortdurend uitgestel.
Een van die redes hiervoor was die afwesigheid van Thembeni Nxangisa, Vrystaatse LUR vir samewerkende regering en tradisionele sake.
Nxangisa het Maandag, toe die munisipaliteite wel verskyn het, gesê die wetgewer moet sy komiteesittings sinchroniseer omdat hy nie tegelykertyd by meer as een komiteevergadering kan wees nie.
Smit sê in sy verklaring die LUR kon nie op Maandag se vergadering konkrete antwoorde gee op die vrae wat aan hom gerig is nie. Hy het eerder met politieke gevegte begin en sy party se mislukkings voor apartheid se deur gelê, lui die verklaring.